Tungides suure väega (üksi surma said 500) Saarele, laastas Dreylöwen teel, hirmsasti põletades ja tappes, kus­juures umbes 7000 saarlast hukka said. Laastamisega teel jõudis ta üle Muhu ja Pöide Karjani, kus ta, marssides edela sihis umbes kuus versta, jõudis väga tugevasti kind­lustatud Maaper(a)saare maalinna ümber. See maalinn Pamma metsades on edelapoolne küngas kõrgustikureast. Ta oli ümbritsetud soost, ainult kirde poolt viis maalinna ligi kitsas kõrgustik. Meiegi ajal  veel on märgata kolme ringvalli jäänuseid sellest kindlusest, mille saarlased ise lepingu põhjal v. Dreylöweniga veebruarikuul 1345 maa­tasa pidid lõhkuma.